ডিম্বাশয়
ডিম্বাশয় ডিম্বাণূ উৎপাদনকারী একটি প্রজনন অঙ্গ এবং স্ত্রী প্রজননতন্ত্রের একটি অংশ। মেরুদণ্ডী প্রাণীতে এটি সাধারণত একজোড়া করে থাকে। ডিম্বাশয় পুরুষের শুক্রাশয়ের সাথে সাদৃশ্যপূর্ণ। এতে গোনাড ও অন্তঃক্ষরা উভয় প্রকার গ্রন্থি-ই রয়েছে।
ডিম্বাশয় দেখতে অনেকটা ডিম্বাকার এবং মানুষে এটার আকার—দৈর্ঘে ৩ সে.মি., প্রস্থে ১.৫ সে.মি., এবং পুরুত্বে ১.৫ সে.মি.। (যেকোনো একটির জন্য) শরীরে এর অবস্থান পেলভিস বা শ্রোণীর দেয়াল ঘেষে, যাকে বলা হয় ওভারিয়ান ফসা। সাধারণত ফসার নিচে থাকে বহিঃস্থ ইলিয়াক ধমনী এবং সামনে থাকে মূত্রনালী ও অন্তঃস্থ ইলিয়াক ধমনী।
বীজ কোষ
বহু প্রাণীর ক্ষেত্রে বীজ কোষের উৎপত্তি আদিম রেখায় (primitive streak) হয় ও তার থেকে কোষগুলি ভ্রূণর খাদ্যনালীর অংশ দিয়ে জননাংগে প্রবেশ করে। তাতে কোষগুলির দুই প্রকারের বিভাজন হয়- মাইটোসিস ও মিওসিস। এর পর কোষগুলি বিকাশলাভ করে শুক্রাণু বা ডিম্বাণুর সৃষ্টি করে। প্রাণীর মতো উদ্ভিদএর বিকাশের প্রাথমিক অবস্থার থেকে এমন বীজ কোষ থাকে না। এর পরিবর্তে পূর্ণবয়স্ক দেহকোষ (somatic cell) থেকে বীজ কোষের সৃষ্টি হয়।